หลังจากดูพระอาทิตย์ตกดินแล้วก็หาร้านอาหารทาน มุขดีเป็นหนึ่งในร้านที่เล็งๆไว้ และไปทานแบบไม่ได้ตั้งใจเท่าไหร่นัก

ความประทับใจแรกคือ ที่จอดหายากไปไหน คนมาทานเพียบ แต่ที่จอดรถใกล้ๆมีจำกัดมาก ต้องไปขับเลียบๆถนนด้านนอกเพื่อเสี่ยงดวงที่จอดรถเอาเอง แต่ร้านมันเองก็ไม่ได้หายากอะไรนัก เข้าซอยตามแผนที่แล้วก็เจอเลย
ปล.อย่าขับรถเข้าซอยไปเชียวเพราะมันเป็นถนนคนเดินซะมากกว่า ขับออกมายากและไม่มีที่จอดจ้า

ไปถึงร้าน พนักงานดูไม่เพียงพอกับแขก แต่ก็กระฉับกระเฉงเรียกมาสั่งอาหารได้ไม่ยากนัก 

มื้อนี้หิวกันเลยสั่งไปทั้งหมด 4 อย่าง (ไปกันแค่สองคน)
- ราดหน้า
- กุ้งคั่วพริกเกลือ
- ปลากระพงสามรส
- ผัดผักบุ้ง

รสชาติอาหารทั้งสี่อย่างจัดจ้านใช้ได้ กุ้งคั่วพริกเกลืออร่อยเพลินปาก ไม่เผ็ดเกินไป ปลากระพงก็แจ่มดี

ร้านนี้เปิดให้ลูกค้าสามารถไปหาวัตถุดิบมาเองได้ด้วย โดยจะไปตกปลามาเองระหว่างวันกับกิจกรรมต่างๆ หรือเดินเลือกซื้อจากหน้าร้านได้เลย ไม่ต้องมาบ่นละว่าอาหารไม่สดหรือตัวเล็กไป ค่าใช้จ่าย 0.5 กิโล 75บาท 1โล 100บาท แต่ถ้าทำสองอย่าง 150 บาท

สิ่งที่เซ็งที่สุดในการไปกินร้านนี้คือรออาหารนานโคตร ปกติกินไม่ถึงชม.ก็เสร็จละแต่นี่เกือบสองชม.เพราะรออาหารนานนนนนนน

ค่าใช้จ่ายมื้อนี้โดนไป 870 บาทครับ